Strategiplan



Kilde: Telemarksforskning - attraktivitetspyramiden

Verdiskaping og arbeidsplasser

2019

 Vedtatt 19.12.18

strategiplan 2019

med budsjett og

målekriterier

# Eierskap og organisering

Mosseregionens Næringsutvikling (MNU) ble etablert i 2006 og har sitt forretningskontor i Moss. Selskapets eiere og aksjefordeling er som følger:

|  |  |  |
| --- | --- | --- |
| **Eiere** | Ordinære aksjer |      Eierandel i prosent |
| Moss Industri og Næringsforening | 50 | 34,25 % |
| Moss kommune | 25 | 17,12 % |
| Moss Havn KF | 25 | 17,12 % |
| Sparebank1 Østfold Akershus | 24 | 16,44 % |
| Rygge kommune | 12 | 8,22 % |
| Råde kommune | 6 | 4,11 % |
| Våler kommune | 4 | 2,74 % |
| **Sum** | **146** | **100,00 %** |



# Mål og strategier

## Vedtektsfestet formål

«Selskapets formål er å være Mosseregionens kontaktorgan i næringsspørsmål og sikre en balansert og mangfoldig utvikling av regionens produserende og nyskapende næringsliv. Dette omfatter blant annet aktiv markedsføring og veiledning overfor eksisterende og nye virksomheter».

## Visjon

 «Mosseregionen – mest attraktiv ved Oslofjorden.»

## Hovedmål

MNU skal bidra til bærekraftig verdiskaping og sikring av-/flere arbeidsplasser innenfor MNUs prioriterte satsingsområder.

## Strategier

1. MNU skal være eierkommunenes næringsressurs og kontaktledd mellom kommunene og næringslivet.
2. MNU skal bygge kompetanse og kapasitet internt og utvikle et ledende kompetansesenter for fasilitering av næringsutviklingsprosjekter.
3. MNU skal aktivt markedsføre regionen som attraktiv for næringsetableringer.

## Prioriterte satsingsområder

1. MNU skal bidra til å utvikle Norges fremste flytekniske miljø på Rygge.
2. MNU skal utvikle Viken Teknologiklynge 4.0 som en tverrindustriell klynge som gjennom kompetanseutvikling og samhandling styrker bedriftenes konkurransekraft.
3. MNU skal bidra til å styrke klyngebedriftene internasjonale markedsadgang og innovasjon.
4. MNU skal jobbe for at flere offentlige arbeidsplasser etableres i egen arbeidsplassregion.
5. MNU skal bidra til positiv assistanse for oppstartselskaper/gründere.
6. MNU skal bidra til styrket fokus på regionen som logistikknutepunkt.
7. MNU skal styrke fokuset nordover i vår arbeidsplassregion.

# Oppdrag og tjenester

Selskapets oppdrag er todelt. Den ene «søylen» er selskapets oppdrag som de fire mosseregionkommunenes næringsressurs. Den andre søylen er fasilitatorrollen for næringsutviklingsprosjekter.

#### MNU som kommunal næringsressurs

MNU er eierkommunenes felles verktøy for næringsutvikling. Oppdraget for kommunene består av ulike tjenester. MNU arrangerer temamøter mellom kommunene og næringslivet, arrangerer bedriftspresentasjoner for politikerne, skriver utkast til høringsuttalelser for kommunene, tilbyr hjelp/støtte til gründere/selskaper i tidligfase, bidrar ifm etableringer/henvendelser fra næringslivet, er ressurs ifm relevant offentlig planarbeid, representere regionen i ulike aktuelle fora, kobler bedrifter og relevant enhet i kommunene/fylkeskommunen og gir råd for å hjelpe bedriftene.

#### MNU som prosjektorganisasjon

Etter at næringsutviklingsprosjektet for Østfold (NUP) etter 6 år ble avsluttet 31.12.18 med gode resultater, videreføres arbeidet i form av enkeltprosjekter i MNU og gjennom verktøyet Viken Teknologiklynge 4.0 som fasiliteres av MNU. Viken Teknologiklynge 4.0 er en tverrindustriell klynge for små og mellomstore teknologibedrifter. Den tilliten som er bygget mellom bedriftene i prosjektperioden for næringsutviklingsprosjektet, er grunnlaget for tett samarbeid om innovasjonsprosjekter og ikke minst forutsetningen om å dele resultater med de andre klyngebedriftene. For å utvikle klyngen er vi avhengig av offentlig prosjektfinansiering og er derfor aktiv med søkeprosesser.

MNU har et stort aktivitetsnivå og jobber med flere større prosjekter for å bygge opp under målet om sikring av- og vekst i arbeidsplasser.

# Finansiering

Selskapet finansieres gjennom årlige bevilgninger fra eierne, samt bidrag fra partnerbedrifter. MNU er avhengig av langsiktig og forutsigbar finansiering (grunnfinansiering) fra selskapets eiere. I tillegg henter MNU inn prosjektmidler fra ulike aktører i det offentlige virkemiddelapparatet.

|  |  |  |  |
| --- | --- | --- | --- |
|  MNU – Driftsbudsjett 2019 |  |   |   |
|   |  R 2017 |  **B 2018** |  **B 2019** |
| **Driftsinntekter**  |  |  |  |
| Moss kommune | 550 000 |  **550 000**  |  **1 338 000**  |
| Rygge kommune | 264 000 |  **264 000**  |  **657 000**  |
| Råde kommune | 132 000 |  **132 000**  |  **303 000**  |
| Våler kommune | 88 000 |  **88 000**  |  **227 000**  |
| Moss Havn KF | 250 000 |  **250 000**  |  **250 000**  |
| Partnerbedrifter \*\*\*) | 679 000 |  **600 000**  |  **600 000**  |
| Sparebank1 Østfold Akershus | 75 000 |  **75 000**  |  **75 000**  |
| Andre driftsinntekter \*\*)  | 300 000 |  **500 000**  |  **600 000** |
| **Sum tilskudd/inntekter** | 2 338 000 |  **2 459 000**  |  **4 050 000**  |
|   |   |  |  |
| **Driftsutgifter** |   |  |  |
| Personalkostnader \*) | 1 658 000 |  **1 730 000**  |  **3 450 000** |
| Andre driftskostnader  | 109 000 |  **729 000**  |  **600 000** |
| **Sum driftsutgifter** | 1 767 000 |  **2 459 000**  |  **4 050 000** |
|   |   |  |  |
| **Driftsresultat** | 571 000 | **0** | **0** |

\*) Personalkostnader inkl økning fra en til to fast ansatte

\*\*) Tidligere avsatte driftsmidler

\*\*\*) Del av inntekter fra partnerbedrifter som er opptatt i Viken-klyngen, går til finansiering av klyngen

Eventuelle prosjektinntekter/-utgifter er ikke medtatt i budsjettet.

# oppfølging av MNU’s strategier

### MNU skal være eierkommunenes næringsressurs og kontaktledd mellom kommunene og næringslivet

Dette betyr blant annet

* Være naturlig kontaktpunkt for råd, tips og veiledning vedrørende lokalisering for næringsinteressenter
* Gjennomføre arrangementer (næringsfrokost mv) for eierkommunene
* Bidra med innspill til temaet næringsutvikling/verdiskaping/kompetanse i kommuneplanprosessene i eierkommunene
* Bidra med innspill til temaet «areal og transport» i kommuneplanprosessene i eierkommunene
* Besørge felles strategisk næringsplan for eierkommunene
* Bidra til gjennomføring av bedriftspresentasjoner i politiske fora i eierkommunene

### MNU skal BYGGE KOMPETANSE OG KAPASITET INTERNT og utvikle et ledende kompetansesenter for fasilitering av næringsutviklingsprosjekter

Dette betyr blant annet

* Rekruttere/tilsette (fast eller engasjement) ny prosjektmedarbeider
* Være aktive for å prosjektfinansiere relevante næringsutviklingsprosjekter

### MNU skal aktivt markedsføre regionen som attraktiv for næringsetableringer

Dette betyr blant annet

* Fornye MNU’s nettside
* Bidrag til positive omtaler av bedrifter
* Være aktiv i sosiale medier mtp å formidle positive nyheter/omtaler

# Målekriterier (KPI) for MNU’s SATSINGSOMRÅDER i 2019

### 1 MNU skal bidra til å utvikle Norges fremste flytekniske miljø på Rygge

* Nye virksomheter besluttet etablert på Rygge

### 2 MNU skal utvikle Viken Teknologiklynge 4.0 som en tverrindustriell klynge som gjennom kompetanseutvikling og samhandling styrker bedriftenes konkurransekraft

* Gjennomføre første driftsår med ny avtale om forvaltning og administrasjon mellom MNU og Viken Teknologiklynge 4.0.
* Antall- og type business to business-prosjekter (B2) som verktøy for innovasjon
* ARENA-status i Innovasjon Norges klyngeprogram
* Viken Akademi 4.0 utvikles til en suksess sett fra målgruppen

### 3 MNU skal bidra til å styrke klyngebedriftene internasjonale markedsadgang og innovasjon

* Gjennomslag for fornyet EU-søknad «H2020 - Green Offshore Tech»

### 4 MNU skal jobbe for at flere offentlige arbeidsplasser etableres i egen arbeidsplassregion

* Antall besluttet flyttet (partnerskapsprosjekt «statlige arbeidsplasser til Østfold»)

### 5 MNU skal bidra til positiv assistanse for oppstartselskaper/gründere

* MNU skal sammen med samarbeidspartnere arrangere minst 4 nettverksmøter for gründere (gründerkafeer)

### 6 MNU skal bidra til styrket fokus på regionen som logistikknutepunkt

* Nye logistikkvirksomheter besluttet etablert

# **7 MNU SKAL STYRKE FOKUSET NORDOVER I VÅR ARBEIDSPLASSREGION**

• Vestby kommune som samarbeidspartner eller aksjeeier i MNU